Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: 2003. évi XCII. törvény az adózás rendjéről
Paragraph Index: 1387

03. sor: Tárgyévi bevételi előírás Ebben a sorban kell szerepeltetni azokat a tárgyévben, illetve a közterhek tárgyévi elszámolásához kapcsolódó bevallások beadásának időpontjáig regisztrált tárgyévi bevételi előírásokat, azaz a tárgyévi gazdasági tevékenységgel kapcsolatos adó-, járulék- és egyéb befizetési kötelezettségeket a bevallások, illetve kivetések alapján, ideértve a bevallások helyesbítését és a beszedő szervezet által megállapított tartozások helyesbítését egyaránt. A tárgyévi bevételi előírás tehát nem azonos a közteher-bevétel költségvetési előirányzatával, mely utóbbi pénzforgalmi szemléletű bevétel és a költségvetés(ek) számára ténylegesen realizálható és elkölthető jövedelmet képez, még ha kalkulálása bevételi prognózison is alapul.

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes